  Виталий Пронин Кылосбур наукаосъя кандидат Виктор Шибанов туала литератураысь пусйиз фильм лэсьтыны тупась 5 книгаосты.Егит удмурт гожъяськисьёс пыриськизы «Лыдӟиськы, Ижкар!» фестивале. 10-тӥ куарусёнэ соослэн произведениоссы чузъяськизы «Ингож» пумиськонын.Валтӥсь сцена вылысен кылбуръёссэс лыдӟизы Богдан Анфиногенов, Лилия Юртаева, Анна Бурдина, Евгения Корепанова, Микаль Михайлов, Марина Пахомова, прозазэс - Юлия Турова, Наташа Кириллова. Дарина Лекомцева тодматӥз «Вакчиям улон, яке Макем усто пинал луыны» пьесаеныз. Вань та авторъёслэн произведениоссы пыремын «Ингож» бичетэ.Туэ фестиваль кинолы сӥземын вал бере, кылосбур наукаосъя кандидат Виктор Шибанов туала литератураысь пусйиз фильм лэсьтыны тупась 5 книгаосты. Соос пӧлын Удмурт театрысь арнтист Анна Колесникова сярысь Егор Загребинлэн «Мусое тон мынам, вожанэ..» очеркез. Та произведения умой, пе, луысал лэсьтыны мелодрама. Нош Олег Четкарёвлэн «Пиртэш толэзь» романэзъя — фантастика пуктыны. Тодосчи веранзэ йылпумъяз таӵе малпанэн: литература берло дыре выжемын каре.Зэм но, егитъёс гуртысь дышетскыны городэ лыкто, собере татчы ик кылё но. Та малпанэз кужмоятыса, пумиськонэз йылпумъяз Анна Бурлиналэн кылбурезъя гожтэм кырӟан - «Мон гуртам куно гинэ на». Гурзэ кылдытӥз Анастасия Иванова.Мария Векшина   